جمهورباشقانی رجب طیب اردوغان،
"بو گون میللی چیخارلارینی بیرلشمیش میللتلر تشکیلاتی و ناتو داخیل هر یئرده قورخوسوزجا ساوونان، نتیجه الده ائد‌ن، دیپلوماسیسی ائتکیلی بیر تورکیه وار" دئدی.
جمهورباشقانی و عدالت و قالخینما پارتیسی باشقانی اردوغان، باشکند آنکارادا پارتیسینین مرکزینده ائل باشقانلاری توپلانتیسینا قاتیلدی.
تورکیه‌نین ان چتین شرطلر آلتیندا بئله بؤیومه‌یه داوام ائتدیگینی ایفاده ائد‌ن جمهورباشقانی:
"بو گون قالخینما و اینسانی یاردیملار باخیمیندان دونیایا اؤرنک اولان، اؤرنک گؤستریلن بیر تورکیه وار. بو گون اؤز میللی گوونلیگی اوچون یورد ایچینده و یورد دیشیندا هئچ کیمین اجازه‌سینه احتیاجی اولمادان عملیات تشکیل ائدن، اوردوسو گوجلو بیر تورکیه وار.
بو گون تحصیلدن انرژییه، نقلیاتدان ساغلیغا، ساوونما صنایعیندن تکنولوژیه هر ساحه‌ده تاریخ یازان، حماسه یارادان، غبطه ایله ایزله‌نه‌ن بیر تورکیه وار. شبهه‌سیز کی، بو اوغورلار بیزیم هامیمیزیندیر، هامیمیزین اثریدیر" دئیه د انیشدی.
